અમદાવાદ: ભાજપ શાસિત મ્યુનિ. કોર્પોરેશનમાં કૌભાંડોની નવાઇ નથી રહી. છાશવારે તંત્રના એક અથવા બીજા પ્રકારનાં કૌભાંડ પ્રકાશમાં આવી રહ્યાં છે. હવે મધ્ય ઝોનના ઇજનેર વિભાગનાં કૌભાંડનો પર્દાફાશ થયો છે. ઇજનેર વિભાગની અંધેરગર્દીના કારણે મહિનાઓ બાદ કોન્ટ્રાક્ટરની ડિઝાઇન અને બેન્ક ગેરંટી ખોટી હોવાની તંત્રને જાણ થઇ છે, જોકે આ સમગ્ર કાંડમાં પણ ઘીના ઠામમાં છેવટે ઘી પડીને ભીનું સકેલાઇ જશે.